钦定古今图书集成/理学汇编/经籍典/第068卷 > 《卦爻要图》〈阙〉卷
## 钦定古今图书集成/理学汇编/经籍典/第068卷 > 《卦爻要图》〈阙〉卷

### 按张思静序苑洛先生里居思静往受易焉先生曰孔子大圣也加数年可以学易易岂易言哉然欲学易先以卦爻始取卦爻三变图说授思静思静拜手

曰：“卦爻之变，尽于是矣。伏羲之卦，自一而二、二而三、
三而四、四而五、五而六，成六十四矣。孔子三而三之，
则亦六十四矣。”先生画二图而合之。夫生卦之序，士
子之常谈也。至于伏羲，一加之孔子，三加之生序，先
后无不吻合，则发自先生也。此一变也。夫子三而三
之，相荡为六十四，士子之常谈也。以八卦三爻各三
“变，各为八卦，为六十四，则发自先生也，此第二变也。
一卦尽六爻之变为四千九十六卦，此士子之常谈
也。以六画之上再加六画，即与四千九十六变合，且
以制用者，则发自先生也，此第三变也。呜呼！尽之矣！”
先生曰：“义理无穷，安知此外更无变乎？姑藏之，以俟
精深君子焉可也。”